En middelsstor (vingespenn 12-16 millimeter) vikler. Den varierer ganske mye i vingenes grunnfarge og hvor tydelige tegningene er. Forvingen er vanligvis rødlig brun, men kan også være gråaktig. Nær roten har den et nokså bredt, gråhvitt tverrbånd med lysbrun midtstripe. I vingens ytre del danner de lyse feltene en omvendt "Y", dessuten er det lyse streker i vingespissen. Bakvingen er lyst gråbrun.